Cecil Rhodes

Cecil John Rhodes (* 5. júl 1853, Bishop’s Stortford, Spojené kráľovstvo – † 26. marec 1902, Muizenberg, Južná Afrika) bol britský koloniálny podnikateľ a politik; najvýznamnejší predstaviteľ britského imperializmu konca 19. storočia.

V 70. rokoch sa stal majiteľom diamantových polí v južnej Afrike, v 80. a 90. rokoch organizoval britské koloniálne výboje na juhu Afriky. V roku 1885 dosiahol zriadenie britského protektorátu nad Bečuánskom a v roku 1889 založil Britskú juhoafrickú spoločnosť, ktorá získala územie, nazvané v roku 1895 na počesť Rhodesa Rodézia. Súčasne sa pritom účastnil politického života britskej Kapskej kolónie (1890 – 1896, predseda vlády). Za konečný cieľ britskej koloniálnej expanzie považoval vytvorenie súvislého pásu britských dŕžav od Kapského Mesta po Káhiru; podieľal sa na začlenení Transvaalu a Oranžska do britskej Južnej Afriky a na rozpútaní Juhoafrickej vojny 1899 – 1902.

 Iné projekty 

 Externé odkazy 
 The Rhodes Trust
 Cecil Rhodes: A bad man in Africa

Kategória:Britskí politici
Kategória:Britskí podnikatelia
Kategória:Agnostici
Kategória:Britskí slobodomurári